ዘላቂ የእንስሳት ልማትን ማካሄድ የሥራ ዕድልና የምግብ አቅርቦትን ለማሳደግ እንደሚያግዝ ተጠቆመ
በአገሪቱ  ዘላቂ የእንስሳት ሃብት ልማት ማካሄድ ለከተማ ነዋሪዎች የሥራ እድል ለመፍጠርና የምግብ አቅርቦትን ለመጨመር ያስችላል ተብሏል፡፡     የሰባተኛው ዓለም አቀፍ ዘላቂ የእንስሳት ሃብት ልማት አጀንዳ የባለድርሻ አካላት የአጋርነት ጉባኤ በአዲሰ አበባ እየተካሄደ ነው።የእንስሳትና ዓሳ ሃብት ልማት ሚኒስትር ፕሮፌሰር ፈቃዱ በየነ በጉባዔው ላይ እንደገለጹት፤ የእንስሳት ሀብት ልማት ማካሄድ ለከተማ ነዋሪዎች የሥራ እድል በመፍጠርና የምግብ አቅርቦትን እንዲጨምር በማድረግ በኩል አስተዋፆ አለው።በተጨማሪም የምግብ ዋጋ ለመቀነስ እንደሚያስችልም ነው የተናገሩት።ዘርፉ አገሪቷ ለተያያዘችው ለአየር ንብረት የማይበገር የአረንጓዴ ኢኮኖሚ ግንባታ ዘርፉ ትልቅ ጠቀሜታ በመኖሩ መንግስት ለዘርፉ ልዩ ትኩረት መሥጠቱን ጠቁመው፤ በአሁኑ ወቅት የእንስሳት ሃብት መሪ እቅድ በማውጣት ላይ መሆኑን አመልክተዋል።በተጨማሪም ለብዙዎች የሥራ እድል በመፍጠርም አስተዋጽኦ እንዳላቸው ነው የገለጹት።በአዲስ አበባ እየተካሄደ ባለው ሰባተኛው አለም አቀፍ ዘላቂ የእንስሳት ሃብት ልማት አጀንዳ  የባለድርሻ አካላት ጉባኤ በዘርፉ የተሰማሩ አካላትን በማገናኘት ልምድና ተሞክሮዎችን እንዲለዋወጡ በማድረግ የዘርፉን ዘላቂነትና ውጤታማነት ለማረጋገጥ ያለመ ነው። 